Orgazem! Saj ga doživljamo vsi mar ne?

Hmm, po pogovoru z nekaj prijateljicami, prijatelji, ljubimci, … nisem več povsem prepričana

Ko se znajdem z vročim tipom v postelji, avtu, dvigalu, … kjerkoli, že na začetku vem kako bo z orgazmom. Tisto ščemenje, še preden se te fizično dotakne, pa potem ob vsakem poljubu, božanju, predigri, uhhh! Če pravilno izberem svojega ljubimca načeloma nimam težav z orgazmom (orgazmi). Kadar se zadev lotim sama pa sploh ne. Vedno sem bila mnenja, da je enako tudi z mojimi kolegicami. Ampak, po zadnjih “babjih” klepetih in nekaj zaupnih pogovorih z moškimi prijatelji, precej dvomim.

“Redno orgazmiraš?! Joj kakšna srečnica si Eva!”

Tako mi je nazadnje rekla Nina, ko sva klepetali na kavi. Pogovor je, kot ponavadi, nanesel tudi na intimo in spolne igrice, nakar sva pristali pri orgazmih. Uboga Ninica že več mesecev ni prišla s svojim partnerjem. Ko sem jo vprašala kako se končuje njeno igranje z najzvestejšo prijateljico pa je odvrnila, da se kaj dosti ne ukvarja s tem.

Prva težava, ki sem jo hitro ujela v uho je bila, da se v seksu s partnerjem ne ujameta najbolje. On se ne bi preveč igral, hitro ima trdega in bi rad kar najhitreje zabodel svoje kopje med njene noge.

Ona pa obožuje predigro, oralo, dolgo igranje, pod prho, privlači jo seks na javnih krajih, …

“Draga moja, takole ne bo šlo!”

Sem ji zabrusila in jo postavila pred dejstva. S tipom živita sama, nista poročena, nimata otrok (ona jih z njim niti ne bi imela). Kaj za vraga potem delata skupaj?! Nina se je spremenila v inventar v njegovem stanovanju. Čeprav ji je všeč njegovo posvečanje pozornosti, mala darila in podobno, pa je vsekakor tik pred izhodnimi vrati, če želi še kdaj uživati v seksu. Imela je ljubimca za eno noč in še vedno sanjari o njem. Halooo bejba, zbudi se, pomahaj v pozdrav in novim doživetjem naproti.

Vseeno me je zanimalo kaj o orgazmih pravijo statistike

Izvedela sem, da se orgazmi sploh »ne dogajajo« tako pogosto kot sem mislila? Le 48% ljudi, torej manj kot polovica, doživi orgazem, ko seksajo?! Med tistimi, ki najbolj pogosto doživijo orgazem so: Italijani, Španci, Meksičani in Južnoafričani (66%). Tik za njimi so Brazilci (65%). Največ težav z doživljanjem orgazmov imajo bojda ubogi Kitajci (24%) in Japonci (27%). Za Japonce bi rekla, glede na to kar sem brala nazadnje o njihovem spolnem življenju. Delajo nenormalno dolgo, resnih partnerjev pa se izogibajo. Prevladujejo razne seks lutke, anime in drugi pripomočki.

Orgazem zame ni samo vrhunec telesnega zadovoljstva, ampak mi prinaša tudi svojevrstno notranje zadovoljstvo. Večkrat je bilo že dokazano, da je splošno počutje tistih, ki doživijo več orgazmov, bolje od tistih, ki jih doživijo manj. Še več, tisti, ki doživijo orgazem le enkrat na tri spolne odnose, so načeloma mnogokrat depresivni.

Razlike so, dokaj pričakovano, tudi med moškim in ženskim spolom. V povprečju 63% moških doživi orgazem med vsakim spolnim odnosom, medtem ko, na drugi strani, le 32% žensk doživi orgazem med vsakim seksom. In za dodatek: ženske lažje dosežejo orgazem, če masturbirajo, kot pa »spijo s svojimi moškimi izbranci«. Zanimivo, ne?!

Nekaj idej kako do več orgazmov

Masaža je zelo učinkovita predigra v iskanju orgazmov. Če si boš pred samim spolnim odnosom privoščil/a (erotično) masažo, je statistično celo 67%možnosti, da boš doživel/a orgazem.

Moški, če si bo tvoja izbranka med ljubljenem »pomagala z vibratorjem« si bo precej izboljšala možnosti, da doživi orgazem. Ne doživljaj tega kot poraz, gre le za dodatno popestritev in izživljanje njenih skritih fantazij.

Vzemita si nekaj več časa za predigro. Mnogo bolj so s kvaliteto orgazmov zadovolji tisti, ki si vzamejo malce več časa za uvod v seks, točneje, treba si je vzeti le 4 minute več.

Seksajta tam kjer vaju v danem trenutku najbolj “rajca”. Lahko je to v avtu, v kleti, v kabini za preoblačenje, pod prho, ali pa klasično v postelji.

Nekaj zanimivosti o orgazmih (baje)

Če redno doživljate orgazem imate mnogo manj možnosti, da boste doživeli srčni infarkt.

Orgazem zmanjšuje napetost. “Orgazmični” ljudje so načeloma bolj zrelaksirani in manj depresivni.

Če imajo ženske močne glavobole (migrene), je velika verjetnost, da se bodo bolečine (ob rednem doživljanju orgazmov) zmanjšale tudi do 50 odstotkov.

32% žensk masturbira, ker tako laže zaspijo. Kako pravite, še zmeraj imate težave z nespečnostjo? Pomagajte si, vendar!

Orgazem zmanjšuje bolečino. Skoraj vsaka deseta ženska redno masturbira med menstruacijo, ker jim »božanje zagotovo zmanjšuje bolečino«.

In čisto na koncu … Vsaka četrta ženska se samozadovoljuje, ker se »potem cel dan počuti bolje.«

Ps. Vsi navedeni podatki so plod različnih medicinskih raziskovanj.

Jaz pa ti svetujem, da prisluhneš sebi, ugotoviš česa si želiš med rjuhami, kaj te najbolj privlači in to deliš s partnerjem ali partnerko v postelji.